# Fil-egenskaber

## Overblik

Dialogen Fil-egenskaber lader dig vælge forskellige tilvalg som kun gælder en særlig fil eller url. Mange af valgmulighederne er de samme eller ligner de som kan vælges globalt i dialogen Opsætning af &kplayer;. Tilvalgene som indstilles under fil-egenskaber sætter de globale ud af kraft. Fil-egenskaberne giver dig fuldstændig kontrol over hvordan filen afspilles, inklusive flag som sendes til &mplayer;. Andre egenskaber viser information som &kplayer; fandt ud af om filen eller strømmen, såsom tidslængde, videostørrelse og bithastigheder for lyd og video.

Vælg Fil Egenskaber... for at vis dialogen for nuværende indlæste fil eller url. Du kan også åbne egenskaberne for et hvilket som helst punkt i spillelisten ved at højreklikke på punktet i spillelistens editor og vælge Egenskaber... i spillelistens sammenhængsafhængige menu.

Dialogen indeholder flere afsnit som vælges ved at venstreklikke på et af punkterne til venstre i dialogen.

Afsnittet Generelt

- Viser generel information om filen eller url'en, og lader dig kontrollere videoområdets størrelse når den afspilles.

Afsnittet Video

- Indeholder egenskaber som viser teknisk information om videoen og lader dig kontrollere videoudskrift når filen afspilles, hvis den har en videodel.

Afsnittet Lyd

- Indeholder egenskaber som viser teknisk information om lyden og lader dig kontrollere lydudskrift når filen afspilles, hvis den har en lyddel.

Afsnittet Undertekster

- Indeholder egenskaber som kontrollerer indlæsning og visning af undertekster, hvis filen afspilles med undertekster.

Afsnittet Avanceret

- Indeholder diverse tilvalg som påvirker avancerede kommandolinjeflag som sendes til &mplayer;, samt funktioner sammen med &kde;'s I/O-slave hvis den bruges til at overføre filen.

Knapperne længst nede i dialogen lader dig gøre valg om indholdet på alle sider i dialogen.

Knappen O.k.

- Accepterer dine ændringer og lukker dialogen.

Knappen Annullér

- Lukker dialogen uden at gemme ændringerne.

Knappen Anvend

- Anvender ændringerne uden at lukke dialogen.

Knappen Standard

- Genopretter alle indstillinger til deres oprindelige, fordefinerede værdier og anvender dem.

Knappen Luk

- Efter du vælger Anvend eller Standard, ændres knappen Annullér til Luk. Ved at klikke på den lukkes dialogen og alle ændringer kasseres som du har gjort siden ændringerne senest blev anvendt.

Knappen Hjælp

- Åbner denne håndbog og viser afsnittet som beskriver den del af dialogen som for øjeblikket vises.

Du kan også klikke på den lille knap Hvad er dette med et spørgsmålstegn længst oppe til højre i dialogen og derefter klikke på et indstillingstilvalg for at få en kortfattet forklaring af det.

Ved at klikke på knappen længst til højre øverst i dialogen lukkes den og alle ændringer som ikke er anvendt kasseres.

## Afsnittet Generelt

Dette afsnit viser generel information om filen eller url'en og lader dig kontrollere videoområdets størrelse når du afspiller den.

Søgesti eller url

- Denne egenskab viser filsøgestien for lokale filer eller fuldstændig url for alle andre filer. URL'en identificerer filen eller strømmen, og alle andre egenskaber knyttes til den. For øjeblikket er det ikke muligt at ændre url'en. Du skal oprette en ny indgang i spillelisten i stedet, ved at bruge valgmulighederne Fil Åbn eller Fil Åbn url, ved at trække og slippe filer på &kplayer;s vindue, eller ved at starte &kplayer; med den nye url som argument på kommandolinjen.

Navn

- Denne egenskab viser og lader dig ændre navnet på punktet som vises i spillelisten, spillelistens editor og desuden i &kplayer;s navnelist når punktet indlæses.

Spilleliste

- Denne egenskab viser og lader dig vælge om dette punkt er en spillelistefil. &mplayer; kan ikke automatisk detektere og afspille en spillelistefil, altså skal &kplayer; udtrykkelig fortælle at filen skal tolkes som en spilleliste. Automatisk lader &kplayer; bruge filendelsen til at gætte om det er en spillelistefil. Filendelserne for spillelister som KPlayer genkender igen er ram, rpm, smi, smil, asx, m3u, pls og strm. Hvis en fil som ikke er en spilleliste har en af disse filendelser, eller en spilleliste har en anden filendelse, skal du indstille denne egenskab rigtigt for at kunne afspille filen eller strømmen.

Længde

- Denne egenskab viser filens tidslængde. &kplayer; forsøger at detektere den med præcisionen en tiendedels sekund, og kommer ofte meget nær den rigtige længde. Egenskaben er kun læsbar.

Oprindelig størrelse

- Denne egenskab viser videoens oprindelige størrelse i billedpunkter. Den er kun læsbar og er tom for filer som kun indeholder lyd.

Skærmstørrelse

- Denne egenskab lader dig vælge oprindelig videostørrelse som &kplayer; bruger når filen begynder at afspilles, hvis du ikke har slået tilvalget Ændr automatisk størrelse på hovedvinduet fra på siden Generelt i KPlayers indstillinger. Indstillingen automatisk bruger tilvalget Minimal oprindelig videobredde fra siden Generelt i KPlayers indstillinger. Indstillingen angiv størrelse bruger den faste oprindelige størrelse som du angiver. Tilvalget Angiv proportion bruger igen Minimal oprindelig videobredde, men anvender den faste oprindelige proportion som du angiver.

Fuldskærm

- Denne egenskab lader dig vælge fuldskærmstilstand eller maksimeret vindue for denne fil. Normalt bør du helt enkelt lade dette beholde indstillingen standard, som beholder fuldskærmstilstand eller maksimeret vindue fra foregående fil. Indstillingen normal tvinger til brug af normal vinduestilstand for denne fil, indstillingen fuldskærm tvinger til brug af fuldskærmstilstand hvis det ikke er en fil som kun indeholder lyd, og indstillingen maksimeret tvinger til brug af maksimeret vinduestilstand.

Behold proportioner

- Denne egenskab lader dig vælge tilvalget Behold proportion specifikt for denne fil. Indstillingen standard beholder tilvalget Behold proportion som du valgte globalt.

## Afsnittet Video

Dette afsnit indeholder egenskaber som viser teknisk information om video, og lader dig kontrollere videoudskrift når filen afspilles, hvis den har en videodel.

Kontrast

- Denne egenskab styrer videoens kontrast for denne fil. Tilvalget standard bruger samme kontrast som for andre filer. Tilvalget sæt til indstiller den angivne oprindelige kontrast når filen indlæses. Indstillingerne tilføj og træk fra justerer kontrasten relativt til standardindstillingen.

Lysstyrke

- Denne egenskab styrer videoens lysstyrke for denne fil. Tilvalget standard bruger samme lysstyrke som for andre filer. Tilvalget sæt til indstiller den angivne oprindelige lysstyrke når filen indlæses. Indstillingerne tilføj og træk fra justerer lysstyrken relativt til standardindstillingen.

Farvetone

- Denne egenskab styrer videoens farvetone for denne fil. Tilvalget standard bruger samme farvetone som for andre filer. Tilvalget sæt til indstiller den angivne oprindelige farvetone når filen indlæses. Indstillingerne tilføj og træk fra justerer farvetonen relativt til standardindstillingen.

Mætning

- Denne egenskab styrer videoens farvemætning for denne fil. Tilvalget standard bruger samme farvemætning som for andre filer. Tilvalget sæt til indstiller den angivne oprindelige farvemætning når filen indlæses. Indstillingerne tilføj og træk fra justerer farvemætningen relativt til standardindstillingen.

Afkoder

- Denne egenskab angiver videoafkoderen som skal bruges når denne fil afspilles. Tilvalget standard bruger afkoderen som blev valgt på siden Video i KPlayers indstillinger, normalt automatisk. Automatisk beder &mplayer; om at vælge den afkoder som den anser være bedst til at afspille filen.

Reserve

- Denne egenskab angiver om &mplayer; skal forsøge med andre afkodere hvis den du valgte ikke fungerer. Indstillingen standard bruger tilvalget på siden Video i KPlayers indstillinger.

Bitrate

- Denne egenskab viser filens bithastighed for video. Den er kun læsbar og er tom for filer som kun indeholder lyd.

Rammerate

- Denne egenskab viser filens billedfrekvens for video. Den er kun læsbar og er tom for filer som kun indeholder lyd.

## Afsnittet Lyd

Denne side indeholder egenskaber som viser teknisk information om lyd, og lader dig kontrollere lydudskrift når filen afspilles, hvis den har en lyddel.

Lydstyrke

- Denne egenskab styrer lydstyrken for denne fil. Tilvalget standard bruger samme lydstyrke som for andre filer. Tilvalget sæt til indstiller den angivne oprindelige lydstyrke når filen indlæses. Indstillingerne tilføj og træk fra justerer lydstyrke relativt til standardindstillingen.

Forsinkelse

- Denne egenskab styrer forsinkelsen af lyd i forhold til video. Normalt huskes denne egenskab automatisk når du bruger valgmulighederne Forøg forsinkelse og Formindsk forsinkelse i undermenuen Lyd af menuen Afspiller. Indstillingen standard stiller altid lydforsinkelsen tilbage til nul når filen indlæses.

Afkoder

- Denne egenskab angiver lydafkoderen som skal bruges når denne fil afspilles. Tilvalget standard bruger afkoderen som blev valgt på siden Lyd i KPlayers indstillinger, normalt automatisk. Automatisk beder &mplayer; om at vælge den afkoder som den anser være bedst til at afspille filen.

Reserve

- Denne egenskab angiver om &mplayer; skal forsøge med andre afkodere hvis den du valgt ikke fungerer. Indstillingen standard bruger tilvalget på siden Lyd i KPlayers indstillinger.

Bitrate

- Denne egenskab viser filens bithastighed for lyd. Den er kun læsbar og er tom for filer som ikke har et lydspor.

## Afsnittet Undertekster

Denne side indeholder egenskaber som styrer indlæsning og visning af undertekster, hvis filen afspilles med undertekster.

Indlæs automatisk

- Hvis dette er en lokal fil, fortæller denne egenskab &kplayer; at den skal forsøge at indlæse undertekster automatisk. Indstillingen standard bruger indstillingerne for Indlæs automatisk på siden Undertekster i KPlayers indstillinger. At sætte egenskaben til nej lader dig angive søgestien eller url'en for underteksteren som du vil bruge i næste felt.

Søgesti eller url

- Denne egenskab angiver underteksterne som skal bruges for denne fil. Normalt sættes egenskaben automatisk når du bruger valgmulighederne Indlæs undertekster, Indlæse underteksters url eller Fjern undertekster i menuen Fil.

Vis

- Denne egenskab lader dig vælge om undertekster skal vises fra begyndelsen. Normalt vises undertekster fra begyndelsen.

Position

- Denne egenskab lader dig angive underteksternes lodrette position. Indstillingen standard bruger samme undertekstposition som for andre filer. En nem måde at angive egenskaben er ved at bruge genvejstaster for valgmulighederne for undertekstposition i undermenuen Undertekster af menuen Afspiller, mens &Shift;-tasten holdes nede.

Forsinkelse

- Denne egenskab styrer forsinkelsen af undertekster i forhold til video. Normalt huskes denne egenskaben automatisk når du bruger valgmulighederne Forøg forsinkelse og Formindsk forsinkelse i undermenuen Undertekster af menuen Afspiller. Indstillingen standard stiller altid underteksters forsinkelse tilbage til nul når filen indlæses.

## Afsnittet Avanceret

Denne side indeholder diverse tilvalg som styrer avancerede kommandolinjeflag som sendes til &mplayer;, samt funktioner sammen med &kde;'s I/O-slave hvis den bruges til at overføre filen.

Yderligere kommandolinjeflag

- Denne egenskab lader dig angive yderligere flag som skal sendes til &mplayer;. Du kan enten bruge tilføj til sidst for at tilføje flagene til de som angives på siden Avanceret i KPlayers indstillinger eller bruge indstillingen sæt til for at sætte dem ud af kraft. Tilvalget standard bruger flagene som angives i KPlayers indstillinger.

Spring over billeder

- Denne egenskab tillader dig at bede &mplayer; om at springe over nogen billeder hvis dit system er for langsomt til at afspille filen rigtigt. Indstillingen blød springer over færre billeder end hårdt, altså bør du prøve den først. Tilvalget standard bruger indstillingen Spring over billeder på siden Avanceret i KPlayers indstillinger. Du kan også ændre tilvalget mens en fil afspilles med tilvalg i menuen Afspiller. Hvis du holder &Shift; nede når du vælger dem, kommer &kplayer; normalt kun til at bruge indstillingerne for den nuværende fil og huske dem i denne egenskaberne.

Cache

- Denne egenskab lader dig vælge om en cache skal bruges for filen og indstille dens størrelse. Indstillingen standard bruger cachevalgmulighederne fra siden Avanceret i &kplayer;s indstillinger, automatisk beder &mplayer; om at bruge sin egen indstilling, ingen beder &mplayer; om ikke at bruge nogen cache, og angiv størrelse lader dig indstille en specifik størrelse.

Byg nyt indeks

- Denne egenskab lader dig vælge om &mplayer; skal bygge et nyt indeks for søgning. Indstillingen standard bruger tilvalget fra KPlayers indstillinger, ja bygger et indeks hvis filen ikke har et, nej beder &mplayer; om ikke at bygge et indeks, og tving angiver at et indeks altid skal bygges.

Brug I/O-slave

- Denne egenskab lader dig vælge om en &kde; I/O-slave skal bruges til at overføre og afspille denne fil. Indstillingen automatisk beder &kplayer; om at bestemme automatisk med tilvalg som angives i KPlayers indstillinger.

Brug midlertidig fil

- Denne egenskab lader dig vælge om en midlertidig fil skal bruges til at afspille fra &kde; I/O-slaver. Indstillingen automatisk bruger de tilvalg som angives i KPlayers indstillinger. Egenskaben har ingen effekt for url'er som sendes direkte til &mplayer;.