# Det grundlæggende

Som alle &kde;-programmer er &kplayer; meget indstilleligt. Standardindstillingerne er valgt for optimal ydelse og maksimal kompatibilitet. Dette kapitel beskriver hvordan &kplayer; opfører sig med standardindstillinger.

## Start &kplayer;

Der er flere måder at starte &kplayer;. Hvilken du anvender bestemmes af hvad du foretrækker personligt, og kan afhænge af hvilken medietype du skal afspille.

- Vælg Multimedie &kplayer; i K-menuen.

- Alternativt kan du placere &kplayer;s ikon på desktoppen eller i panelet. Derefter kan du venstreklikke på den for at starte &kplayer;.

- &Alt;F2 viser dialogen Kør kommando. Indtast ``kplayer`` (små bogstaver) og tryk på returtasten, eller klik på knappen Kør.

- I et terminalprogram såsom &konsole;, skriv ``kplayer`` og tryk på returtasten.

- Afhængig af typen af indhold du skal afspille, kan der være andre måder at starte &kplayer;. De beskrives under afsnittene om at afspille lokale filer og eksterne adresser.

## Afspil multimedie

&kplayer; kan afspille multimedie fra mange forskellige kilder. Foruden lokale filer, kan fjernnetværksadresser eller url'er, forskellige enheder såsom diske og kort, og mange andre kilder såsom netværkssteder og komprimerede filer afspilles med &kde;'s funktion som er kendt som I/O-slaver.

### Lokale filer

Brug en af følgende måder for at begynde på at afspille lokale filer fra din harddisk eller en anden enhed som er monteret som en mappe i dit system.

- Når &kplayer; er startet, vælges Fil Åbn eller klik på knappen Åb i hovedværktøjslinjen. Standarddialogen Åbn fil vises, for at lade dig vælge en eller flere lokale filer. Når du har klikket på knappen Åbn eller trykket på returtasten, tilføjer &kplayer; det du hat markeret til spillelisten og begynder at afspille det.

- &kplayer; er tilknyttet alle de mediefiltyper som det kan afspille. Hvis en type har mere end et tilhørende program, skal du flytte &kplayer; øverst i listen på siden Fil-associationer i &konqueror;s indstillingsdialog. Derefter kan du helt enkelt venstreklikke på en mediefil i &konqueror;s filhåndtering, så startes &kplayer; hvis den ikke allerede kører, og filen begynder at blive afspillet.

- Du kan også trække filer fra filhåndteringen &konqueror; og slippe dem på &kplayer;s vindue. &kplayer; tilføjer så filerne til spillelisten og begynder at afspille dem.

- I et terminalprogram såsom &konsole;, skriv

  ``kplayer` ``filnavn```

  hvor ``filnavn`` kan være en absolut eller relativ søgesti til filen som du vil afspille, eller blot filnavnet hvis filen findes i arbejdsmappen. Du kan angive flere filnavne adskilte med mellemrum. Efter du har trykket på returtasten startes &kplayer; hvis det ikke allerede kører, tilføjer filerne til spillelisten og begynder at afspille dem.

### Fjerne url'er

Brug en af følgende måder at begynde at afspille en ekstern fil eller strøm med en url og en netværksprotokol såsom HTTP, FTP, Samba, MMS, RTSP, PNM osv.

- Når &kplayer; er startet, vælges Fil Åbn url eller klik på knappen Åbn url i hovedværktøjslinjen. Standarddialogen Åbn url vises, for at lade dig skrive eller indsætte en fjern url. Når du har klikket på knappen Åbn eller trykket på returtasten, begynder &kplayer; at afspille url'en du angav.

- &kplayer; er tilknyttet alle medietyper som det kan afspille. Hvis en type har mere end et tilhørende program, skal du flytte &kplayer; øverst i listen på siden Filassociationer i &konqueror;s indstillingsdialog. Derefter kan du helt enkelt venstreklikke på en mediefil eller strøm af denne type i &konqueror;s browser, så startes &kplayer; hvis det ikke allerede kører, tilføjer linket til spillelisten og begynder at afspille det.

- Sommetider har en netside et medieobjekt indlejret. Hvis &kplayer; er øverst i listen med program som hører sammen med objektets medietype, indlejres &kplayer; i netsiden og begynder at afspille mediet, når du åbner siden i &konqueror;s browser. Du anbefales dog at højreklikke på medieobjektet og vælge Start &kplayer; så hele &kplayer; åbnes og begynder at afspille mediet. Det giver dig en bedre grænseflade og flere tilvalg end i en indlejret &kplayer;.

- Præcis som med lokale filer kan du starte &kplayer; fra et terminalprogram såsom &konsole; med url'en du vil afspille. Dette er for eksempel nyttigt hvis du kopierede url'en til klippebordet i en teksteditor. Skriv følgende i terminalprogrammet

  ``kplayer` ``medie-url```

  hvor ``medie-url`` kan være en af de mange typer af netadresse som &kplayer; understøtter. Du skal angive hele url'en, og hvis den indeholder mellemrum eller andre specialtegn, skal du omgive netadressen med enkle citationstegn så skallen ikke forsøger at tolke dem. Du kan angive flere url'er adskilte med mellemrum. Efter du har trykket på returtasten startes &kplayer; hvis det ikke allerede kører, tilføjer url'en til spillelisten og begynder at afspille dem.

### Dvd, video-cd, lyd-cd, tv og dvb-kanaler

Lige som med fjerne url'er, vælges Fil Åbn url, eller klik på knappen Åbn url i hovedværktøjslinjen. Indtast en af følgende specielle url'er i dialogen Åbn url , og klik derefter på knappen Åbn eller tryk på returtasten.

- For at afspille en dvd, bruges `dvd://1` som url. Det afspiller den første titel på dvd'en. For at afspille en anden titel, ændres 1 til titelnummeret du vil afspille.

- For at afspille en video-cd, bruges `vcd://1`, hvor `1` er spornummeret.

- For at afspille en lyd-cd, bruges `cdda://1` hvor `1` er spornummeret. En anden måde at afspille en lyd-cd er at bruge `audiocd` I/O-slaven.

- For at spille fra et tv-kort, bruges `tv://1`, hvor `1` er nummeret på tv-kanalen, eller `tv://kanalnavn` for at angive kanalen med navn.

- For at spille fra et dvb-kort, bruges `dvb://kanalnavn`, hvor `kanalnavn` er et af kanalnavnene som defineres i filen `channels.conf` for &mplayer;.

Som altid kan du starte &kplayer; fra et terminalprogram såsom &konsole; med url'en du vil afspille. I terminalprogrammet skriv

``kplayer` ``medie-url```

hvor ``medie-url`` kan være en af de typer af url'er som beskrives ovenfor. Hvis url'en indeholder mellemrum, skal du omgive den med enkle citationstegn så skallen ikke forsøger at tolke dem. Efter du har trykket på returtasten startes &kplayer; hvis det ikke allerede kører, tilføjer url'en i spillelisten og begynder at afspille medite.

### &kde;'s I/O-slaver: fish, sftp, webdav, tar, zip, audiocd, osv.

&kde; har en udmærket måde at få adgang til al slags data via et system som kaldes I/O-slaver. De er små programmer som lader dig repræsentere mange forskellige datakilder som url-lignende adresser, og åbne dem i &kde;-programmer såsom &konqueror; og &kplayer;. Du kan for eksempel få adgang til en netværksvært via SSH med en url såsom `fish:/`vært/søgesti``, eller en zip-fil med en url såsom `zip:/`home/bruger/min.zip``.

Du klistrer altså en sådan url ind i &konqueror;s adresselinje, trykker på returtasten, og ser datakilden som om den var en almindelig fil eller mappe med indgående filer og undermapper. Hvis en af disse filer tilfældigvis er en multimediefil som for eksempel en MP3-fil, kan du venstreklikke på den så &kplayer; åbnes og begynder at afspille filen, nøjagtigt som med almindelige lokale filer. For at dette skal fungere, skal &kplayer; som sædvanligt være det øverste program for den filtype på siden Filassociationer i &konqueror; eller kontrolcentret.

Samme url'er fungerer med dialogen Åbn fil som du får når du vælger Fil Åbn, eller klikker på knappen Åbn i &kplayer;. Hvis du har den fuldstændige url for selve mediefilen, såsom `fish:/`vært/sti/sang.mp3`` eller `zip:/`home/bruger/min.zip/undermappe/sang.mp3`` kan du indsætte den i dialogen Åbn url som du får ved at vælge Fil Åbn url eller klikke på knappen Åbn url i &kplayer;.

Nøjagtigt som med lokale filer og fjerne adresser, kan du starte &kplayer; fra et terminalprogram såsom &konsole; med url'en du vil afspille. Dette er for eksempel nyttigt hvis du kopierede url'en til klippebordet i en teksteditor. Skriv følgende i terminalprogrammet

``kplayer` ``medie-url```

hvor ``medie-url`` kan være en af de mange typer af netadresse som &kplayer; understøtter. Du skal angive hele url'en, og hvis den indeholder mellemrum eller andre specialtegn, skal du omgive netadressen med enkle citationstegn så skallen ikke forsøger at tolke dem. Du kan angive flere url'er adskilte med mellemrum. Efter du har trykket på returtasten startes &kplayer; hvis det ikke allerede kører, tilføjer url'en til spillelisten og begynder at afspille dem.

## Delene i &kplayer;

Her er en kort oversigt over hoveddelene i &kplayer;s vindue:

Et skærmaftryk af &kplayer;

&kplayer; lader dig vælge hvilke dele du vil skal være synlige og placerer dem nøjagtigt hvor du vil. Du kan bruge menuen Indstillinger for at vælge at vise eller skjule menulinjen, værktøjslinjerne, spillelistens editor, meddelelsesloggen og statuslinjen. Titellinjen samt vindueskanterne skjules når du vælger tilvalget Fuldskærm i menuen Vis.

### Titellinjen

Titellinjen er linjen længst oppe i &kplayer;s vindue, og fungerer på samme måde som for andre &kde;-programmer. Højreklik på den centrale del for at vise titellinjens sammenhængsafhængige menu.

### Menulinje

Menulinjen er linjen som indeholder navne på menuerne. Venstreklik på et navn for enten at vise eller skjule menuen, eller brug &Alt;understreget bogstav i navnet som genvejstast, for eksempel &Alt;F for at vise menuen Fil. De forskellige menuer beskrives i afsnittet Menulinjen i dette dokument.

### Hovedværktøjslinje

Hovedværktøjslinjen indeholder knapper for almindelige handlinger. Venstreklik på en ikon for at aktivere den tilsvarende handling. Hvis du har aktiveret værktøjsvink i kontrolcentrets dialog Udseende og temaer Stil, vises en kortfattet beskrivelse af hvad ikonen gør når du holder musemarkøren stille over den. Nogle af knapperne i hovedværktøjslinjen viser skydere når de klikkes. Skyderkontrollerne lader dig ændre forskellige værdier i afspilleren: lydstyrke, videokontrast, lysstyrke, farvetone og farvemætning. Videokontroller er kun tilgængelige for videofiler. Se afsnittet Værktøjslinjer i denne håndbog for en fuldstændig beskrivelse af knapperne og deres handlinger.

### Spillelistens værktøjslinje

Spillelistens værktøjslinje viser multimedietitlen som for øjeblikket er indlæst og afspilles, tilbyder kommandoer for at gå til næste eller foregående punkt i spillelisten og lader dig også se hele spillelisten som består af de punkter som for øjeblikket afspilles eller er afspillet for nylig. Hvis du vælger et andet punkt i listen, indlæser &kplayer; dette og begynder at afspille det. Værktøjslinjen indeholder også tilvalg for at gå i løkke og blande spillelisten. Se afsnittet Værktøjslinjen for spillelisten i kapitlet Kommandoreference i denne håndbog for en fuldstændig beskrivelse af knapperne og deres handlinger.

### Videoområdet

Videoområdet er den centrale del af &kplayer;. Når en fil som indeholder video afspilles, viser det videoen og valgfrit undertekster. Normalt er det skjult når en fil kun med lyd spilles. Højreklik på videoområdet for at vise den genrelle sammenhængsafhængige menu.

### Spillelistens editor

Spillelistens editor er et vindue hvor &kplayer; husker filer og url'er du har spillet, og viser diverse informationer om dem, lader dig afspille eksisterende punkter, skifte navn på dem og angive deres egenskaber, tilføje nye punkter, flytte punkter rundt omkring, fjerne dem og vælge flere tilvalg. For detaljer om tilgængelige kommandoer og tilvalg, se afsnittet Menuen spilleliste i denne håndbog. Højreklik på et punkt i spillelistens editor for at vise spillelistens sammenhængsafhængige menu. For en detaljeret beskrivelse af spillelistens funktioner, se minivejledningen for spillelisten.

### Værktøjslinjen for spillelistens editor

Denne værktøjslinje er indlejret i spillelistens editor og indeholder knapper som aktiverer kommandoer som gælder editoren og markerede punkter i den. Se afsnittet Værktøjslinjen for spillelistens editor i kapitlet Kommandoreference i denne håndbog for en fuldstændig beskrivelse af knapperne og deres handlinger.

### Skyderkontrolværktøjslinjer

Skyderkontrollværktøjslinjer indeholder en skyderkontrol og en eller flere tilhørende knapper. Fremgangs- og søgeværktøjslinjen vises når tidslængden for en mediefil er kendt. Den viser afspilningens forløb og tillader også søgning, dvs. at flytte afspilningspunktet frem og tilbage i filen. For at søge til en specifik position, trækkes skyderen til positionen med venstre museknap, eller klik blot på positionen med musens midterknap. For at gå fremad eller tilbage trinvis, venstreklikkes på skyderen til venstre eller højre om den, eller klik på knapperne Fremad og Tilbage.

Andre skyderkontrolværktøjslinjer viser skyderkontroller for lydstyrke, kontrast, lysstyrke, farvetone og farvemætning. De er de samme skydere som vises med skyderkontrolknapperne i hovedværktøjslinjen men de forsvinder ikke når du klikker et andet sted. Skyderkontrollerne viser nuværende indstilling, og lader dig ændre den. Du kan vise værktøjslinjerne med tilvalg i menuen Indstillinger.

### Meddelelseslog

Meddelelsesloggen er et vindue hvor &kplayer; viser meddelelser som modtages fra &mplayer;. Vinduet er skjult fra begyndelsen, men &kplayer; kan vise det automatisk når en fejl i &mplayer; detekteres hvis tilvalget er aktiveret i &kplayer;s indstillinger. Et højreklik på meddelelsesloggen viser meddelelsesloggens sammenhængsafhængige menu.

### Statuslinjen

Statuslinjen går langs den nederste kant af &kplayer;s vindue, og viser generel information om afspillerens status og forløb.

Hvis en fejl opstår under afspilning, viser den venstre del af statuslinjen ordet Fejl, og derefter kan du venstreklikke for at vise meddelelsesloggen og se fejlmeddelelser.

Området i midten viser nuværende tilstand for afspilleren, som enten er I tomgang, Kører, Spiller eller Pause. Den højre del viser nuværende afspilningstid, samt den totale tid hvis den er kendt.