# Afspilning fra &kde; I/O-slaver

## Hvad er &kde; I/O-slaver

&kde; har en udmærket måde at få adgang til alle slags data via et system som kaldes I/O-slaver. De er små programmer som lader dig repræsentere mange forskellige slags data som url-lignende adresser, og åbne dem i &kde;-programmer såsom &konqueror; og &kplayer;. Du kan for eksempel få adgang til en vært via SSH med en url såsom `fish:/vært/søgesti/`, eller en zip-fil med `zip:/home/bruger/min.zip`.

## Hvordan &kplayer; bruger dem

Mange af &kde;'s I/O-slaver kan returnere video- og lydfiler eller strømme, for eksempel `fish:`, `sftp:`, `webdav:`, `tar:`, `zip:`, `audiocd:` og så videre. &kplayer; afspiller dem præcis som en hvilken som helst anden type fil. Normalt sendes data direkte til &mplayer; via en navngiven pipe. Hvis dette ikke virker af en eller anden grund, kan du bede &kplayer; om at bruge en midlertidig fil at afspille fra &kde;'s I/O-slaver på siden Avanceret enten generelt i &kplayer;s indstillinger eller i individuelle Fil-egenskaber. &kplayer; henter så hele filen ned til en midlertidig mappe inden den afspilles, hvilket bruger diskplads midlertidig, men tillader søgning og længdedetektering.

Bemærk at med slaven `audiocd` skal du formodentlig afspille `.wav`-filerne fra mappen Efter spor, eftersom &mplayer; for øjeblikket ikke kan afspille `.cda`-filer, eller også kan du bruge url'en `cdda:` i stedet for.

## HTTP, FTP og Samba

Den bedste måde at afspille en url som &mplayer; understøtter er at sende den direkte til &mplayer;. Der er dog tilfælde hvor du behøver støtte fra &kplayer; for at afspille fra &kde;'s I/O-slaver, for disse typer url'er.

For eksempel lykkedes det for &mplayer;-udviklerne at udgive &mplayer; 1.0-pre4 med støtte for FTP og håndtering af kodede tegn i url'er helt og holdent forkert. Så hvis du bruger den udgave, skal du aktivere brug af I/O-slaver for FTP på siden Avanceret i &kplayer;s indstillinger, og hvis du for eksempel har brug for at afspille en HTTP-url med et mellemrum, skal du aktivere HTTP I/O-slaven enten på siden Avanceret for den individuelle url i dens Fil-egenskaber, eller generelt for alle HTTP-url'er i &kplayer;s indstillinger.

Samba-understøttelse angives stadigvæk som eksperimentel i &mplayer;, så hvis din version af &mplayer; ikke er kompileret med det, eller det ikke virker, så gå til siden Avanceret i &kplayer;s indstillinger og aktivér brug af &kde;'s I/O-slaver for SMB-url.

## Cache-størrelse

Når der afspilles direkte fra en af &kde;'s I/O-slaver, er indstillingen Cache vigtig. Den skal ikke være for lille så &mplayer; kan detektere kodningstypen uden at springe over data, men på den anden side tager det for lang tid at fylde cachen med store værdier, især for strømme med lav bithastighed såsom direkte radiostationer.

&kplayer; bruger normalt 1 Mb cache, men i mange tilfælde kan du bruge noget meget mindre, og for de fleste lydfiler er 64 Kb tilstrækkeligt. Cache-størrelsen kan enten indstilles på siden Avanceret generelt i &kplayer;s indstillinger eller individuelt i Fil-egenskaber. Husk at den generelle indstilling også påvirker filer som afspilles direkte af &mplayer;, og at ændre den kan forårsage uønskede bivirkninger. En cache-størrelse mindre end 1 Mb har vist sig at gøre at AVI-filer tager nogle sekunder inden de begynder at blive afspillet.

## Spillelister

Når en &kde; I/O-slave bruges til at afspille en spillelistefil, hentes kun selve spillelisten med I/O-slaven. Alle url'er som den indeholder spilles direkte af &mplayer;. Du skal angive url'en som findes i spillelisten til &kplayer; hvis du ønsker at den skal afspilles via en I/O-slave.