# Fuldskærm og maksimeret vindue

## Fuldskærmstilstand

I fuldskærmstilstand har &kplayer;s vindue ikke nogen kant eller titlelinje. Normalt skjuler det også alle andre vinduer så videoområdet dækker hele din skærm. Hvis du har nogle paneler i &kde;, skjules de også til du går tilbage til normaltilstand.

For at kigge på en film i fuldskærmstilstand i &kplayer;, vælges Fuldskærm i menuen Vis eller tryk blot på &Ctrl; F. For at gå tilbage til normal skærm, trykkes på &Ctrl; F igen eller der højreklikkes for at åbne den sammenhængsafhængige menu og afmarkere tilvalget Fuldskærm. At dobbeltklikke i videoområdet skifter også mellem fuldskærmstilstand og normal størrelse. At trykke på &Esc; stopper også afspilning og går tilbage til normal skærm.

Undermenuen Indstillinger i højreklik-menuen lader dig vise menulinjen, værktøjslinjerne, spillellistens editor, meddelelsesloggen og statuslinjen i fuldskærmstilstand. &kplayer; husker dine valg, og viser samme brugergrænseflade næste gang du skifter til fuldskærmstilstand.

## Maksimeret vindue

Et maksimeret vindue dækker hele skærmområdet som ikke bruges af &kde;'s paneler, og har en titellinje og kanter, samt samme brugergrænseflade som et normalt vindue. &kplayer; forsøger ikke automatisk at ændre størrelse på et maksimeret vindue. For at maksimere &kplayer;s vindue, venstreklikkes på knappen Maksimér til højre for titellinjen eller der højreklikkes i midten af titellinjen for at få en sammenhængsafhængig menu og så vælges punktet Maksimér i den. For at gå tilbage til normal vinduestørrelse, klikkes på knappen Genopret eller vælg punktet Maksimér igen.

## Musehjul

Når &kplayer;s vindue er i fuldskærmstilstand eller er maksimeret og musemarkøren er i videoområdet, udføres en søgning som flytter afspilningspositionen fremad når musehjulet rulles opad (væk fra dig) eller tilbage når det rulles nedad (mod dig). Hvis du holder tasten &Ctrl; nede på tastaturet bliver søgningen hurtigere.

## Mulige problemer

I &kplayer; 0.4 oplevede visse personer et problem med endeløst flimren ved tilbagegang fra fuldskærmstilstand. Det antages at være rettet i &kplayer; 0.5, men hvis du stadigvæk ser det, rapportér det så ved at følge instruktionerne i minivejledningen for fejlrapportering. En midlertidig måde at komme rundt om problemet er at deaktivere tilvalget Ændr størrelse på hovedvinduet automatisk længst oppe på siden Generelt i &kplayer;s indstillinger.

Der er også et kendt problem hvor &kplayer;s vindue kan blive meget stort efter at gå tilbage fra fuldskærmstilstand. Samme måde at komme rundt om problemet som beskrives ovenfor bør hjælpe dig til at løse problemet hvis du kommer ud for det. Eftersom jeg ikke får problemet selv, behøver jeg hjælp med at teste det når jeg kommer til at rette det. Overvåg tråden i brugerforum for opdateringer.