# Fil-egenskaber

Fra og med &kplayer; 0.5 har hver fil og url sit eget sæt egenskaber. De omfatter informationer som &kplayer; har fundet ud af om filen, såsom tidslængde, videostørrelse, billedfrekvens, bithastigheder og så videre, samt diverse tilvalg du kan indstille, såsom navn, videoproportioner, undertekster og meget mere.

De fleste egenskaber kan sættes i dialogen Fil-egenskaber. Dialogen Egenskaber for nuværende indlæste fil eller url kan vises fra menuen Fil, eller ved at bruge knappen Egenskaber i hovedværktøjslinjen, eller fra den sammenhængsafhængige menu som vises med et højreklik. Du kan også vise dialogen Egenskaber for en indgang i spillelisten ved at højreklikke på den i spillelistens editor og vælge Egenskaber, eller ved at bruge tilvalget Egenskaber i menuen Spilleliste.

En nemmere måde at angive fil-egenskaber er ved at holde &Shift;-tasten nede når en indstilling ændres. Hvis du for eksempel holder &Shift; nede og vælger Spring over billeder blødt i menuen Afspiller, husker &kplayer; indstillingen for nuværende url og anvender den næste gang du afspiller den. Når afspilning af nuværende url er færdig, går det tilbage det til standardindstillingen af Spring over billeder, som gjaldt før du ændrede den med &Shift;. Hvis du på den anden side ændrer indstillingen Spring over billeder uden at holde nede &Shift;, bliver den nye indstilling til standarden, og bruges for alle url'er som ikke har den udtrykkeligt sat.

Lydstyrke, kontrast, lysstyrke, farvetone og farvemætning håndteres på en speciel måde når det gælder fil-egenskaber. I stedet for at huske den nøjagtige indstilling når du holder &Shift;-tasten ned, husker &kplayer; indstillingen i forhold til standardindstillingen.

Hvis du for eksempel har en fil som blev optaget med højere lyd end de øvrige filer, kan du holde &Shift; nede og justere lydstyrkeniveauet så det er det samme som for de øvrige filer når du afspiller filen. &kplayer; husker det som noget i retning af skru ned for lyden med 10 enheder når denne fil afspilles. Hvis du for eksempel holder fest, og har brug for at afspille dine filer højere end almindeligt, øger du lydstyrken (uden at holde &Shift; nede), så alle filer afspilles med højere lyd, og når det bliver denne fils tur, sænker &kplayer; lydstyrken med 10 enheder når den afspilles, så den igen har samme lydstyrke som de andre filer, og øger derefter lydstyrken med 10 enheder igen, inden næste fil begynder at spilles.

Et andet eksempel. Du finder en videofil som er mørk, og altså skal afspilles op med større lysstyrke end andre videofiler. Du holder altså &Shift;-tasten nede og øger skyderen for lysstyrke. &kplayer; husker den større lysstyrke for filen, og går tilbage til normal lysstyrke når du afspiller en anden fil. Antag at du gjorde dette om aftenen, og næste gang afspiller du videofilerne i dagslys, så du vil afspille alt med større lysstyrke. Så øger du skyderen for lysstyrke, denne gang uden at holde &Shift; nede, så at indstillingen bliver standard og gælder for alle videofiler som ikke har egenskaben lysstyrke indstillet. Når det bliver den mørke videofils tur, mærker &kplayer; at den skal afspilles med endnu højere lysstyrke og øger den yderligere, men kun i den tid denne videofil afspilles, og stiller den derefter tilbage til standardværdien du har sat.

At vælge tilvalget Fuldskærm eller klikke på knapperne Maksimér eller Genopret i navnelisten mens &Shift; holdes nede, indstiller egenskaben Fuldskærm. Ved at vælge et proportionstilvalg med &Shift; indstilles egenskaben Skærmstørrelse til sæt proportion og proportionerne du valgte, og indstiller også egenskaben Behold proportioner. Hvis et forstørrelsestilvalg i menuen Vis vælges med &Shift; nede, indstilles egenskaben Skærmstørrelse til vis størrelse og den faste størrelse, og det samme gøres når vinduestørrelsen ændres hvis du holder &Shift; nede inden du begynder ændre den.

Denne specielle funktion for &Shift;-tasten kan slås fra på siden Kontroller i &kplayer;s indstillinger.

Der er to specielle tilfælde hvor du også kan holde &Shift; nede for at ændre &kplayer;s opførsel. For det første kan du holde &Shift; nede når en fil eller url åbnes, eller når filer slippes på &kplayer;s vindue. &kplayer; indlæser så den første fil (hvis det er angivet på siden Spilleliste i &kplayer;s indstillinger) men begynder ikke at afspille den. Du kan derefter åbne dens Fil-egenskaber og gøre dine valg inden du begynder at afspille den. Dette trick virker ikke når filer startes fra &konqueror; eller lignende.

For det andet, hvis du holder &Shift;-tasten nede når du vælger tilvalget Afspil i menuen Afspiller eller klikker på knappen Spil, stopper &kplayer; først hjælpeprocessen som det kører en gang for hver fil for at forsøge at regne filens tidslængde ud. Dette behøves sjældent eller aldrig, kun hvis hjælpeprocessen forårsager et problem.

&kplayer; husker egenskaber for hvert fil eller url som det åbner, selv de som fjernes fra spillelisten, indtil det totale antal når grænsen som indstilles på siden Spilleliste i &kplayer;s indstillinger under Cachens størrelsesgrænse, normalt 1000. Derefter begynder de ældste indgange at blive kasseret. Ved at afspille en indgange markeres den som den seneste indgang i cachen. Hvis du har vældigt mange filer, kan du indstille Cachens størrelsesgrænse større, men ved et punkt kan det begynde at påvirke ydelsen.

De tilgængelige fil-egenskaber følger, på en liste ifølge siderne i dialogen Fil-egenskaber.

## Generelle egenskaber

Søgesti eller url

- Filsystemets søgesti til filen eller url'en for filen eller strømmen. Egenskaben er kun læsbar. For at bruge en anden søgesti eller url, åbnes den med Åbn eller Åbn url i menuen Fil, ved at trække og slippe den på &kplayer;s vindue, eller ved at starte &kplayer; med et url-argument, for eksempel ved at starte filer fra &konqueror;s filhåndtering eller ved at klikke på et link i browseren &konqueror;.

Navn

- Dette er navnet som &kplayer; viser for filen eller url'en i spillelisten, og desuden i navnelisten når filen indlæses. Det vises også og kan ændres i fanebladet Metainformation i dialogen Fil-egenskaber i &konqueror;. At ændre det ændrer ikke det egentlige navn på filen i filsystemet.

Spilleliste

- &mplayer; er for øjeblikket ikke smart nok til automatisk at detektere og spille en spillelistefil såsom `pls` eller `m3u`, altså skal &kplayer; udtrykkelig fortælle at filen skal tolkes som en spilleliste. Indstillingen Automatisk lader &kplayer; bruge filendelsen for at gætte om det er en spillelistefil. Filendelserne for spillelister som &kplayer; genkender er `ram`, `rpm`, `smi`, `smil`, `asx`, `m3u`, `pls` og `strm`. Hvis en fil som ikke er en spilleliste har en af disse filendelser, eller en spilleliste har en anden filendelse, skal du indstille denne egenskab rigtigt for at kunne spille filen eller strømmen.

Længde

- Filens tidslængde. &kplayer; forsøger at detektere den med præcisionen en tiendedels sekund, og kommer ofte meget nær den rigtige længde. Egenskaben er kun læsbar.

Oprindelig størrelse

- Videoens oprindelige størrelse, tom for filer som kun indeholder lyd. Den er også kun læsbar, men se næste egenskab.

Skærmstørrelse

- Her kan du indstille den oprindelige videostørrelse som &kplayer; bruger når filen begynder at afspilles, hvis du ikke har slået tilvalget Ændr automatisk størrelse på hovedvinduet fra på siden Generelt i KPlayers indstillinger. Indstillingen automatisk bruger tilvalget Minimal oprindelig videobredde fra siden Generelt i &kplayer;s indstillinger. Indstillingen angiv størrelse bruger den faste oprindelige størrelse som du angiver. Tilvalget Angiv proportioner bruger igen Minimal oprindelig videobredde, men bruger den faste oprindelige proportion som du angiver.

Fuldskærm

- Normalt bør du helt enkelt lade dette beholde indstillingen standard, som beholder fuldskærmstilstand eller maksimeret vindue fra foregående fil. Indstillingen normal tvinger til brugen af normal vinduestilstand for denne fil, indstillingen fuldskærm tvinger til brug af fuldskærmstilstand hvis det ikke er en fil som kun indeholder lyd, og indstillingen maksimeret tvinger til brug af maksimeret vinduestilstand.

Behold proportioner

- Her kan du indstille tilvalget Behold proportion specifikt for denne fil. Indstillingen standard beholder tilvalget Behold proportion som du valgte globalt.

## Videoegenskaber

Kontrast, Lysstyrke, Farvetone og Farvemætning

- Tilvalget standard bruger samme indstilling som for andre filer. Tilvalget sæt til indstiller den angivne oprindelige kontrast, lysstyrke, farvetone eller farvemætning når filen indlæses. Indstillingerne tilføj og træk fra justerer kontrasten, lysstyrken, farvetonen eller farvemætningen relativt til standardindstillingen. Se det indledende afsnit i denne minivejledning for flere detaljer og nogle eksempler på hvordan dette fungerer.

Afkoder

- Angiver videoafkoderen som skal bruges når denne fil afspilles. Lige under dette tilvalg kan du vælge om &mplayer; falde tilbage til andre afkodere hvis det du valgte ikke fungerer. Tilvalget standard bruger afkoderen som blev valgt på siden Video i KPlayers indstillinger, normalt automatisk. Automatisk beder &mplayer; om at vælge den afkoder som den anser for at være bedst til at afspille filen.

Bithastighed og Billedfrekvens

- Filens bithastighed og billedfrekvens for video. Egenskaberne er kun læsbare. For filer med variabel bithastighed vises den oprindelige bithastighed.

## Lydegenskaber

Lydstyrke

- Tilvalget standard bruger samme lydstyrke som for andre filer. Tilvalget sæt til sætter den angivne oprindelige lydstyrke når filen indlæses. Indstillingerne tilføj og træk fra justerer lydstyrken relativt til standardindstillingen. Se det indledende afsnit i denne minivejledning for flere detaljer og nogle eksempler på hvordan dette virker.

Forsinkelse

- Forsinkelse af lyd i forhold til video. Normalt huskes denne egenskab automatisk når du bruger valgmulighederne Forøg forsinkelse og Formindsk forsinkelse i undermenuen Lyd af menuen Afspiller. Indstillingen standard stiller altid lydforsinkelse tilbage til nul når filen indlæses.

Afkoder

- Angiver lydafkoderen som skal bruges når denne filen afspilles. Lige under dette tilvalg kan du vælge om &mplayer; bruger andre afkodere som reserve hvis den du valgte ikke fungerer.Tilvalget standard bruger afkoderen som blev valgt på siden Lyd i KPlayers indstillinger, normalt automatisk. Automatisk beder &mplayer; om at vælge den afkoder som den anser for at være bedst til at afspille filen.

Bitrate

- Filens bithastighed for lyd. Egenskaben er kun læsbar. For filer med variabel bithastighed vises den oprindelige bithastighed.

## Undertekstegenskaber

Indlæs automatisk

- Beder &kplayer; om at forsøge at indlæse undertekster for denne fil automatisk. Indstillingen standard bruger indstillingerne for Indlæs automatisk på siden Undertekster i KPlayers indstillinger. At indstille egenskaben til nej lader dig angive søgestien eller url'en for underteksterne som du vil bruge i næste felt. Egenskaben er kun tilgængelig for lokale filer, for alle andre url'er er den indstillet til nej.

Søgesti eller url

- Underteksterne som bruges til denne fil. Normalt indstilles egenskaben automatisk når du bruger valgmulighederne Indlæs undertekster, Indlæs underteksters url eller Fjern undertekster i menuen Fil.

Synlighed

- Underteksternes synlighed. Indstillingen standard viser altid undertekster når en fil med undertekster er indlæst.

Position

- Lodret position for underteksterne, hvor 0 er længst oppe i videoområdet og 100 længst nede. Indstillingen standard beholder helt enkelt senest brugte position.

Forsinkelse

- Forsinkelse af undertekster i forhold til video. Normalt huskes denne egenskab automatisk når du bruger valgmulighederne Forøg forsinkelse og Formindsk forsinkelse i undermenuen Undertekster af menuen Afspiller. Indstillingen standard stiller altid underteksters forsinkelse tilbage til nul når en fil med undertekster indlæses.

## Avancerede egenskaber

Yderligere kommandolinjeflag

- Lader dig angive yderligere flag som skal sendes til &mplayer;. Du kan enten bruge tilføj sidst for at tilføje flagene til dem som angives på siden Avanceret i &kplayer;s indstillinger eller bruge indstillingen sæt til for at sætte dem ud af kraft. Tilvalget standard bruger flagene som angives i &kplayer;s indstillinger.

Spring over billeder

- Hvis dit system er for langsomt til at spille filen rigtigt, kan du bede &mplayer; om at springe over nogle billeder. Indstillingen blødt springer over færre billeder end hårdt, altså bør du prøve den først. Tilvalget standard bruger indstillingen Spring over billeder på siden Avanceret i KPlayers indstillinger. Du kan også ændre tilvalget mens en fil afspilles med tilvalg i menuen Afspiller. Hvis du holder &Shift; nede når du vælger dem, husker &kplayer; som standard egenskaben for den nuværende fil.

Cache-størrelse

- Her kan du indstille cache-størrelsen som &mplayer; skal bruge for denne fil. Se afsnittet Cache-størrelse i minivejledningen for avancerede indstillinger, minivejledningen for &kde; I/O-slaver og minivejledningen for direkte radio og tv for detaljer.

Byg indeks

- Denne egenskab lader dig vælge om &mplayer; altid skal bygge et nyt indeks (tvang), aldrig gøre det (nej) eller kun gøre det hvis filen ikke har et (ja).

Brug I/O-slave

- Visse typer af url'er, såsom HTTP, FTP og Samba kan enten afspilles direkte med &mplayer; eller via en &kde; I/O-slave. I almindelighed skal du aktivere dette tilvalg hvis &mplayer; ikke kan spille url'erne direkte.

Brug midlertidig fil

- Når en url afspilles med en &kde; I/O-slave, kan data enten sendes til &mplayer; via en navngiven pipe eller opbevares i en midlertidig fil inden afspilning. For url'er som sendes direkte til &mplayer; har dette tilvalg ingen effekt.