# Basal indstilling

I almindelighed er de oprindelige indstillinger i &kplayer; valgte for optimal ydelse og afspilning, så ingen yderligere indstilling behøves. Dog kan &kplayer;s ydelse forbedres ved at ændre de oprindelige indstillinger i visse tilfælde.

## Videoindstilling

XVideo er videoudskriften som &kplayer; normalt bruger. Det er det optimale valg for mange systemer. Sørg for at din X-server har XVideo-udvidelsen aktiveret. Kig i filen `/etc/X11/xorg.conf` eller `/etc/X11/XF86Config-4` efter en linje som lyder

`Load "extmod"`

Dette er linjen som indlæser XVideo-udvidelsen, så sørg for at den ikke er deaktiveret. Kontrollér også `/var/log/Xorg.0.log` eller `/var/log/XFree86.0.log` for at være sikker på at XVideo blev indlæst uden fejl.

Hvis &kplayer; ikke kan bruge XVideo af en eller anden grund, bruges X11-videoudskrift som reserve med standardindstilling. X11-udskrift er acceptabelt, bortset fra at den tvinger til at softwareskalering bruges, hvilket bruger væsentligt flere processorcykler, og ikke understøtter ændring af kontrast, lysstyrke, farvetone og farvemætning, og derfor fungerer disse kontroller ikke.

Afhængig af dit videokort, kan du mærke at en anden videoudskriftstype i &mplayer; fungerer bedre for dig. Du kan for eksempel prøve VIDIX-udskrift hvis du har et Matrox- eller ATI-kort. XMGA-udskrift findes også for Matrox-kort.

Tilføj et afsnit for dit videokort

Imidlertid understøtter visse typer af videoudskrift måske ikke indlejring af video i &kplayer;, og åbner i stedet deres eget vindue. Disse typer af videoudskrift anbefales ikke.

Du kan ændre typen af videoudskrift på siden Video i &kplayer;s indstillinger og valgfrit bede &kplayer; om at bruge andre typer af videoudskrift som reserve hvis den du vælger ikke fungerer.

## Lydindstilling

De optimale typer af lydudskrift at bruge med &kplayer; er OSS (forvald) og ALSA (anbefales når den er til stede).

Hvis du mærker at &kplayer; ikke kan bruge lydudskriften du har valgt, skyldes det oftest at et andet program har låst lydenheden. Hvis du mærker at `/dev/dsp` er låst, er &artsd; oftest det første du skal mistænke. Skriv

``killall` artsd`

og forsøg derefter at spille filen med &kplayer; igen. Hvis det fungerer, er den permanente løsning at deaktivere &arts; i kontrolcnetret. Der er et tilvalg der beder &artsd; om at låse op for enheden efter nogle sekunders inaktivitet, men at stille det til 0 sekunder eller 1 sekund har ikke vist sig at fungere. Hvis du deaktiverer &arts; men ikke fjerner det fra systemet, starter visse programmer det alligevel, men normalt låser det så i det mindste ikke lydenheden. Et andet program som kan låse lydenheden er Mozilla og programmer afledte fra eller efterfølgere til det. Brug simpelthen &konqueror; i stedet.

Lydudskrift med aRts og SDL anbefales ikke, eftersom de forårsager stabilitetsproblemer, formindsket ydelse og en lydstyrkekontrol som ikke fungerer.

Du kan ændre typen af lydudskrift på siden Lyd i &kplayer;s indstillinger, og valgfrit bede &kplayer; om at bruge andre typer af lydudskrift som reserve hvis den du vælger ikke fungerer.

## Indstilling af &mplayer;

Afhængig af hvordan du har installeret &mplayer; kan du have fået en global fil `mplayer.conf` i en mappe såsom `/etc/mplayer`. Den lokale version af filen er `~/.mplayer/config`. Sørg for at disse filer ikke har tilvalget `gui=yes`. Fjern eller kommentér det væk hvis du finder det. Hvis du nogensinde vil bruge &mplayer;s egen grafiske brugergrænseflade (anbefales ikke), kan du få adgang til den ved at skrive `gmplayer`.

Sørg også for at der ikke er nogen andre tilvalg som kan forstyrre &kplayer;s funktion. Hvis du ser nogen, kommentér dem enten væk eller sæt dem ud af kraft i &kplayer;s indstillinger. Den anbefalede cache-størrelse er for eksempel 1 Mibyte, også selv om du kan bruge en anden størrelse afhængig af den medietype du skal afspille, som for eksempel beskrevet i Minivejledning for direkte radio og tv.

## Jævn afspilning

For et stykke tid siden skrev Arpi artiklen Fine-tuning &mplayer;, hvor du finder flere nyttige vink om hvordan &mplayer; kan optimeres.

Noget du kan gøre for at få jævnere afspilning er at aktivere RTC-tidsmåler i hardware. Skriv

``echo` 1024 > `/proc/sys/dev/rtc/max-user-freq``

som root, og sørg også for at `/dev/rtc` kan læses af brugere.

Arpi anbefaler også at prøve flag såsom `-mc 0.001` og `-autosync 30`. Tilføj dem i feltet Yderligere kommandolinjeflag på siden Avanceret i &kplayer;s indstillinger og se om de gør nogen mærkbar forskel for dig.

Flaget `-vop` i &mplayer; er siden blevet erstattet af flaget `-vf`, så dette afsnit i artiklen kan være noget forældet eller behøver at justeres til den nuværende &mplayer;.

## Forhåndsvisning i dialogen Åbn fil

Der er visse forældede &kde;-baseret programmer, såsom &kaboodle;, som fortæller &kde; at de ønsker at blive brugt til at forhåndsvise mediefiler, også dem som de ikke understøtter, i standarddialogen Åbn fil, som er den &kplayer; bruger. Det gør det smerteligt langsomt at bladre i mapper med mediefiler, og desværre er der intet tilvalg om at lukke forhåndsvisning af selektivt for visse filtyper. Selv om du slår tilvalget Afspil automatisk fra, indlæses programmet for forhåndsvisning alligevel. Måden at komme rundt om problemet er enten at lukke af for forhåndsvisning i &kplayer; helt og holdent hvis du ikke behøver det, eller fjerne programmet som forårsager problemet fra dit system.

## Forhåndsvis filer i &kmldonkey;

Den nylige officielle grafiske grænseflade i &mldonkey; har været alvorligt i stykker, hvilket gør &kmldonkey; som det mest nyttige grænseflade for &mldonkey;, også selv om den let bryder sammen, problematisk. &kmldonkey; understøtter at indlejre &kplayer; for forhåndsvisning af filer, men det anbefales at du ændrer scriptet mldonkey_preview til at starte den fuldstændige &kplayer; for at forhåndsvise delvise downloads, eftersom det giver dig en bedre grænseflade med flere tilavlg. Hvis &mplayer; ikke kan afspille en delvis download, kan intet andet formodentlig heller ikke gøre det, så vent blot på at en større del er kommet hjem.